**TIERE 9 6.3.2020**

**TIERE**

**Dragi učenci!**

**I. Za lep začetek dela po praznikih vam pošiljam spodnjo spletno povezavo, kjer si boste pogledali zelo lep filmček o pomembnosti čebel in drugih opraševalcev, brez katerih kmetje, sadjarji in vsi, ki imamo zelenjavne vrtove ne bi mogli pridelati hrane.**

<https://www.youtube.com/watch?v=bqHC4jvl0zo&fbclid=IwAR01peCrHZpuYip7tKBvyIS_80oE8ivdgRFsnKErdBHB5UvOrezRcURkiF0>

**II. Temo o živalih pa bomo še utrjevali s pomočjo vaj iz delovnega zvezka. Danes boste rešili vaje od strani 48 do strani 51.**

**Seite 48 / Übung 7 – Razporedi živali v skupine (kakor kaže razpredelnica) in sicer glede na njihov življenjski prostor (Lebensraum). Potem pa napiši povedi kot kaže primer.**

**Zanima me, kako bi prevedli te izraze?**

***Wo leben diese Tiere? Kje živijo te živali?***

*auf dem Bauernhof ………………………………………………………………….*

*im Wasser ………………………………………………………………….*

*im Wald …………………………………………………………………*

*im Dschungel ……………………………………………………………….*

**Seite 49 / Übung 8 – V tej nalogi iščeš pare in sicer povežeš vedno besedo v ednini z ustrezno besedo v množini ter vpišeš rešitev v tabelo Prosim, da pri besedi, ki je v množini z barvico označiš, kar stoji pred besedo in končnico, ki je dodana na besedo.**

*Beispiel (primer) die Spinne 4 Spinnen*

*Poglej sedaj, kaj se je dogajalo z besedami v množini. Katere besede stojijo pred njimi in katere končnice imajo? Kaj je ena od besed dobila v množini?*

**Seite 50 / Übung 9 – Napiši, katere živali imajo otroci. Na koncu vaje odgovori še na vprašanje***: Welches Haustier hast du? (Katerega hišnega ljubljenčka imaš/katero domačo žival/ imaš ti?) V desno okence pa žival nariši.*

**Seite 51 / Übung 10 Poglej slike, natančno preberi povedi in popravi napake ter pravilno zapiši besedo v okence.**

**III. Če ti je po vsem šolskem delu ostalo še kaj časa in imaš veselje do ustvarjanja, pa si lahko, za shranjevanje svinčnikov na pisalni mizi, izdelaš krokodila iz rolice od kuhinjskih papirnatih brisač. Navodila s slikami imaš na spodnjem spletnem naslovu, prevedla pa sem jih še v slovenščino, da bo ne boš imel-a težav pri razumevanju.**

<https://www.schule-und-familie.de/basteln/schule/basteltipp-stifte-krokodil.html>

**Potrebuješ:**

* 1 rolico od kuhinjskih papirnatih brisač
* kos kartona
* čopič in barve (svetlozelena, temnozelena, rdeča, rumena, bela in črna)
* lepilo, svinčnik in škarje

**Postopek izdelave:**

1. Stisnite eno stran rolice. Na karton narišite noge krokodila s kremplji in jih izrežite. S škarjami vrežete ob strani štiri reže in vstavite noge.

2. Iz kartona izrežite rep krokodila in ga prilepite na stisnjeno stran rolice. Na drugi strani rolice pa izrežite usta z nazobčanimi zobmi.

3.Z belo barvo pobarvajte kremplje in zobe v ustih. Telo krokodila pa pobarvajte s temno zeleno barvo. Pustite, da se barva dobro posuši.

4. Na hrbtu narišite krokodilu svetlo zelene luske. Nato mu pobarvajte z rdečo barvo usta in mu narišite rumene oči. Spet pustite, da se barve dobro posušijo.

5. Pomočnik za ohranjanje reda na pisalni mizi je tako narejen. Krokodil z užitkom požre vsa pisala, ki ležijo naokoli!

**ZELO BOM VESELA; ČE MI BOŠ POSLAL-A FOTOGRAFIJO TVOJEGA KROKODILA.**